Diari Oficial de la Generalitat Valenciana


Sumari del DOGV 9264, del 26-01-2022 (2022/350)

RESOLUCIÓ de 14 de gener de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/350


Data del document
:   14-01-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 14 de gener de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació. [2022/350]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Convocar l'oferta pública de diferents places d'aquest organisme amb contracte laboral temporal, a càrrec de diversos projectes d'investigació, segons figuren en els annexos d'aquesta resolució, d'acord amb les bases següents.  
  
Primera. Requisits generals de les persones aspirants  
1.1. Tenir la nacionalitat espanyola, tenir la nacionalitat d'un país membre de la Unió Europea o ser d'un estat en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors en els termes en què aquesta legislació està definida en el Tractat constitutiu de la Unió Europea. En aquest últim cas, s'ha de presentar el resguard d'haver sol·licitat la targeta de residència comunitària.  
Així mateix, s'hi poden presentar persones amb nacionalitat diferent a l'esmentada anteriorment, sempre que complisquen els requisits que estableix la normativa vigent. Qui obtinga l'adjudicació del lloc de treball ofert ha d'acreditar que és posseïdor, en el moment de la contractació, almenys del permís de treball i de residència.  
1.2. Tenir complerts, almenys, 16 anys el dia en què acaba el termini de presentació de sol·licituds.  
1.3. Posseir la titulació acadèmica que figura en l'annex corresponent a la convocatòria que se sol·licita.  
Quan la categoria que se sol·licite siga de doctor, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació, de la credencial que n'acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
Quan la categoria que se sol·licite siga de titulat superior, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació o de la credencial que n'acredite, si escau, l'homologació o de la declaració d'equivalència a titulació. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas de titulacions obtingudes a l'estranger que no estiguen homologades, de les quals no s'haja declarat la seua equivalència o que no hagen estat reconegudes en la data d'acabament del termini de presentació de sol·licituds, es pot substituir aquest requisit, sempre que l'òrgan convocant presumisca que la titulació és equivalent a la que exigeix la convocatòria, per l'acreditació d'haver iniciat la tramitació per a l'homologació, la declaració d'equivalència o el reconeixement.  
Es rescindirà el contracte si l'autoritat acadèmica competent denega l'homologació. S'entén que hi ha denegació quan l'homologació està condiciona al compliment de determinats requisits que no es tenen.  
  
1.4. Si s'exigeix com a requisit un nivell d'idioma, per a la seua avaluació s'utilitza la Taula d'equivalències d'acreditació de L2 de la UV, aprovada per Acord del Consell de Govern del 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
1.5. No patir cap malaltia ni estar afectat per limitació física o psíquica que siga incompatible amb l'exercici de les corresponents funcions.  
1.6. No estar inhabilitat per a l'exercici de funcions públiques o no haver estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment no estar sotmeses a sanció disciplinària o condemna penal que els impedisca, en el seu cas, l'accés a la funció pública o, si no n'hi ha acreditació, còpia de la sol·licitud d'emissió, sense perjudici de declaració jurada per part de les persones interessades.  
Tots aquests requisits s'han de tenir en el moment d'acabament del termini de presentació de sol·licituds i mantenir-les durant el procés selectiu.  
  
Segona. Sol·licituds  
2.1. Les persones interessades han de tenir els requisits indicats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament mitjançant la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació (http://www.uv.es/pasinvest) a partir de la publicació d'aquesta resolució en el DOGV. Per poder emplenar com cal la sol·licitud, la Universitat té a la disposició de les persones interessades una guia a la qual es pot accedir a través de l'enllaç: https://go.uv.es/snh0jds.  
Les persones que tinguen dificultats a l'hora de realitzar la tramitació electrònica, poden accedir a l'eina de suport TIC de la Universitat de València a través del correu electrònic: sqxijy@pl.qb. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, mitjançant correu electrònic a l'adreça: qyimwmo@td.xt  
2.2. El termini de presentació de les sol·licituds és de deu dies hàbils a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Tercera. Documentació que s'ha d'adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per fer-ho, de la manera següent:  
3.1. Cal inserir en la pestanya quarta el document pdf del títol acadèmic o del resguard d'haver abonat els drets d'expedició. En cas de titulacions estrangeres, és necessari acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents pdf que acrediten qualsevol altre requisit que s'exigisca en la convocatòria.  
  
3.2. Cal inserir en la pestanya cinquena el document pdf del DNI, passaport o NIE. Aquests dos últims documents només són necessaris si la persona no té la nacionalitat espanyola.  
3.3. També s'hi ha d'inserir un document pdf, o un zip, del currículum, per al qual es pot fer servir el model establert en l'enllaç: http://go.uv.es/f3lcmfj, i els mèrits degudament acreditats.  
  
No cal que els documents adjuntats estiguen compulsats en aquest moment del procediment, n'hi ha prou amb la declaració jurada de la persona interessada sobre l'autenticitat de tot el que es diu en la sol·licitud i dels documents annexats, sense perjudici que en qualsevol moment la comissió o la Universitat puga requerir els i les aspirants perquè acrediten la veracitat de les circumstàncies i documents aportats, que hagen sigut objecte de valoració.  
  
Quarta. Sistema selectiu  
4.1. El sistema selectiu consisteix en la valoració del currículum de les persones aspirants per part de la comissió avaluadora, la composició de la qual figura en l'annex corresponent a la convocatòria que se sol·licita. Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.  
4.2. La comissió pot, si ho considera oportú, realitzar una entrevista a les persones aspirants. El nombre de les persones que passen a la fase d'entrevista, que és eliminatòria, es determina per criteri de la comissió avaluadora.  
4.3. Finalitzat el procés selectiu, es publica la baremació de les persones aspirants, la proposta de contractació i la resolució en el tauler d'anuncis del Servei de Recursos Humans Personal d'Administració i Serveis (RH-PAS) i en la pàgina web http://www.uv.és/pasinvest.  
4.4. En l'acta, la comissió avaluadora pot establir que una part o totes les persones que han participat en la selecció constituïsquen una borsa de treball.  
4.5. La comissió avaluadora pot declarar desert el procediment de selecció si, després de valorar els mèrits i de realitzar, si és el cas, l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
  
Cinquena. Comissió avaluadora  
5.1. La comissió avaluadora és la que figura en l'annex corresponent a la convocatòria que se sol·licita.  
5.2. Els membres de la comissió avaluadora s'han d'abstenir d'intervenir-hi quan es troben en alguna circumstància de les que preveuen els articles 23 i 24 de la Llei 40/2015, d'1 d'octubre, de règim jurídic del sector públic.  
La presidència pot sol·licitar als membres de la comissió una declaració expressa de no trobar-se en les circumstàncies que preveuen els articles esmentats.  
5.3. La comissió ha de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
5.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
5.5. Per a les comunicacions i qualsevol problema que puga sorgir, la comissió avaluadora té la seu al lloc que s'indique en l'annex corresponent a la convocatòria que se sol·licita.  
  
Sisena. Informació sobre les dades recollides  
6.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats que són objecte de la convocatòria, així com, en el seu cas, la posterior gestió de personal de conformitat amb el que disposa la Llei orgànica 6/2001, de 21 de desembre, d'universitats.  
Part de les dades pot ser publicada en el tauler oficial de la Universitat de València i en la pàgina web de la Secció de Gestió de la Investigació.  
A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
6.2. Per a més informació sobre el tractament de les dades, es pot accedir a l'enllaç: http://go.uv.es/88bqyh6  
  
Setena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració pot, si escau, revisar les resolucions del tribunal, d'acord amb l'esmentada norma.  
  
València, 14 de gener de 2022.- La rectora, p. d. (DOGV 18.01.2021), el gerent: Juan Vicente Climent Espí.  
  
  
  
  
  
ANNEX I  
  
Oferta pública d'una plaça de tècnic o tècnica especialistes de suport a la investigació de la Universitat de València amb contracte laboral temporal. Projecte: «Vigilancia epidemiológica del coronavirus SARS-COV-2, agente causal de la COVID-19, en aguas residuales de València. CPI-21-619».  
  
Condicions generals del lloc de treball ofert  
1. Projecte: «Vigilancia epidemiológica del coronavirus SARS-COV-2, agente causal de la COVID-19, en aguas residuales de València. CPI-21-619».  
2. Denominació i classificació del lloc de treball:  
Tècnic/a especialista de suport a la investigació.  
Grup: B.  
Complement de destinació: 17.  
Complement específic: E015.  
3. Jornada de treball: 25 hores setmanals.  
4. Objecte i període:  
Anàlisi de la presència de SARS-CoV-2 en aigües residuals.  
El contracte està determinat per la durada del projecte i la disponibilitat pressupostària.  
5. Requisits:  
Titulació: cicle formatiu de grau superior en la família professional de Sanitat o Química, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en quantificació d'RNA de SARS-CoV-2 mitjançant RT-qPCR.  
- Maneig i concentració de virus presents en aigües residuals.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
Presidenta: Emilia Matallana Redondo, professora del Departament de Bioquímica i Biologia Molecular.  
Vocal 1: Pilar Domingo Calap, investigadora de l'Institut de Biologia Integrativa de Sistemes.  
Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 3: Jeremy Dufloo, investigador de l'Institut de Biologia Integrativa de Sistemes.  
Secretari: José Manuel Cuevas Torrijos, professor del Departament de Genètica.  
  
Comissió avaluadora suplent  
Presidenta: María José Martínez Sebastián, professora del Departament de Genètica.  
Vocal 1: Rafael Sanjuan Verdeguer, professor del Departament de Genètica.  
Vocal 2: Rosario Gil García, professora del Departament de Genètica.  
Vocal 3: Ana Valero Rello, investigadora de l'Institut de Biologia Integrativa de Sistemes.  
Secretari: Ron Geller, investigador de l'Institut de Biologia Integrativa de Sistemes.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Biologia Integrativa de Sistemes (I2SYSBIO) de la Universitat de València.  
ANNEX II  
  
Oferta pública d'una plaça d'oficial/a de laboratori de suport a la investigació de la Universitat de València amb contracte laboral temporal. Projecte: «Evidence-based guidance to scale-up integrated care in Europe (VIGOUR). CPI-21-620».  
  
Condicions generals del lloc de treball ofert  
1. Projecte: « Evidence-based guidance to scale-up integrated care in Europe (VIGOUR). CPI-21-620».  
2. Denominació i classificació del lloc de treball:  
Oficial/a de laboratori de suport a la investigació.  
Grup: C.  
Subgrup: C1.  
Complement de destinació: 16.  
Complement específic: E011.  
3. Jornada de treball: 20 hores setmanals.  
4. Objecte i període:  
Suport en el desenvolupament del projecte i tasques d'activitat del grup, incloent suport administratiu i de gestió del projecte pilot amb pacients i estructura sanitària.  
El contracte està determinat per la durada del projecte i la disponibilitat pressupostària.  
5. Requisits:  
Titulació: cicle formatiu de grau mitjà en la família professional de Sanitat, o Administració i Gestió, o Imatge i So, o Informàtica i Comunicacions, o titulació equivalent.  
Anglès: certificat de nivell B1, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Coneixement d'ofimàtica, incloent bases de dades.  
- Experiència en ús de xarxes socials i en dissenys de pàg. web.  
- Experiència en projectes europeus.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
President: Vicente Serra Serra, professor del Departament de Pediatria, Obstetrícia i Ginecologia.  
Vocal 1: Antonio Cano Sánchez, professor del Departament de Pediatria, Obstetrícia i Ginecologia.  
Vocal 2: Julián Carretero Asunción, professor del Departament de Fisiologia.  
Vocal 3: María Carmen Montesinos Mezquita, professora del Departament de Farmacologia.  
Secretària: Rosa María Aliaga Corachan, oficiala de laboratori del Departament de Pediatria, Obstetrícia i Ginecologia.  
  
Comissió avaluadora suplent  
Presidenta: Ana María Monzó Miralles, professora del Departament de Pediatria, Obstetrícia i Ginecologia.  
Vocal 1: Juan José Tarín Folgado, professor del Departament de Biologia Cel·lular, Biologia Funcional i Antropologia Física.  
Vocal 2: Manuel Mata Roig, professor del Departament de Patologia.  
Vocal 3: Pilar Codoñer Franch, professora del Departament de Pediatria, Obstetrícia i Ginecologia  
Secretari: Joaquín Carrasco Luna, tècnic mitjà del Departament de Pediatria, Obstetrícia i Ginecologia.  
  
Per a les comunicacions i qualsevol problema que puga sorgir, la comissió avaluadora té la seu al Departament de Pediatria, Obstetrícia i Ginecologia, Facultat de Medicina i Odontologia de la Universitat de València.  
  
  
ANNEX III  
  
Oferta pública d'una plaça d'oficial/a de laboratori de suport a la investigació de la Universitat de València amb contracte laboral temporal. Projecte: «Diseño de dispositivo clínico para la evaluación del riesgo de lesión en la piel en personas encamadas o usuarias de silla de ruedas. (VISUALSKIN). CPI-21-621».  
  
Condicions generals del lloc de treball ofert  
1. Projecte: «Diseño de dispositivo clínico para la evaluación del riesgo de lesión en la piel en personas encamadas o usuarias de silla de ruedas. (VISUALSKIN). CPI-21-621».  
2. Denominació i classificació del lloc de treball:  
Oficial/a de laboratori de suport a la investigació.  
Grup: C.  
Subgrup: C1.  
Complement de destinació: 16.  
Complement específic: E011.  
3. Jornada de treball: 20 hores setmanals.  
4. Objecte i període:  
Suport al disseny, construcció i prova d'equips diagnòstic mèdic.  
  
El contracte està determinat per la durada del projecte i la disponibilitat pressupostària.  
5. Requisits:  
Titulació: cicle formatiu de grau mitjà d'Instal·lacions de Telecomunicacions, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Cicle formatiu de grau superior de Sistemes de Telecomunicació i Informàtics.  
- Experiència laboral en telecomunicacions.  
- Formació i experiència en Bluetooth Low Energy.  
- Formació i experiència en programació de Sistema Embebidos.  
- Domini d'ofimàtica.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
President: Vicente González Millán, professor del Departament d'Enginyeria Electrònica.  
Vocal 1: Julio Martos Torres, professor del Departament d'Enginyeria Electrònica.  
Vocal 2: Abilio Cándido Reig Escrivá, professor del Departament d'Enginyeria Electrònica.  
Vocal 3: Evelin Balaguer López, professora del Departament d'Infermeria.  
Secretària: Asunción Edith Navarro Antón, professora del Departament d'Enginyeria Electrònica.  
  
Comissió avaluadora suplent  
President: Raimundo García Olcina, professor del Departament d'Enginyeria Electrònica.  
Vocal 1: María Jesús Hernández Lucas, professora del Departament de Física de la Terra i Termodinàmica.  
Vocal 2: Jaume Segura García, professor del Departament d'Informàtica.  
Vocal 3: Pablo García Molina, professor del Departament d'Infermeria.  
Secretària: Silvia Casans Berga, professora del Departament d'Enginyeria Electrònica.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, Escola Tècnica Superior d'Enginyeria de la Universitat de València.